Yefka-as tabadut M. A. Salḥi i d-yugem γer G. Genette. Yenna-d deg-s : « D tamiḍrant i dyesnulfa G. Genette akken, tamenzut, ad yessefhem lesnaf n wassaγen i zemren ad illin gar yiḍrisen ; tis snat, akken ad isewseε tamuγli yellan yakan γef wassaγen gar yiḍrisen. Uqbel-is yella kan wawal amiḍran gar (concept) amyeḍres (intertextualité) i d-snulfa J. Krestiva. Tamiḍrant-agi « taḍresit », temmal-d yal ṣṣenf n wassaγ i izemren ad yili gar yiḍrisen d tsekla. G. Genette yebḍa taḍersit γef 05 lesnaf ; amyeḍres, afeḍres, afleḍres, awseḍres, d uzneḍres. »1